
****

**Referat fra møde i Mosbjerg - Tolne Landsbyråd**

onsdag den30. november 2016 kl. 19.00

**i Mosbjerg Sognegård.**

**Dagsorden**

1. Godkendelse af referat fra 26. oktober 2016
2. Godkendelse af dagsorden
3. Meddelelser fra formand og næstformand
4. Sager til orientering
   * Vendsyssel Friskole/Børnehus
   * Opgaver til Landsbypedellen
   * Et aktivt Nærområde
   * Julefest 2016
5. Meddelelser fra udvalg og rådsmedlemmer
6. Regnskab
7. Mødekalender

24. januar 2016

1. Eventuelt.

**Til stede**

Søren Michelsen Tolne Borgerforening

Ulla Balslev Løsgænger

Palle Fuglsang Vendsyssel friskole

Jette Jensen TMI og Kasserer

Ulla Pia Lauritsen Mosbjerg Borgerforening

Karen Pedersen Brugsen

Kirsten Walther Formand

Egon Holm Vendsyssel friskole

Brian Mortensen Jagtforeningen

George Christensen Jagtforeningen

Allan Nielsen Spejderne

Henrik Dybro Christensen Løsgænger

Ulla Christensen Løsgænger

Kurt Thomsen Lokalarkiv + UBL + SUC

Karen Margrethe Lynge Ridelauget

Jan Pedersen Landsbypedel

Knud Mølgaard Tolne borgerforening.

**Afbud**

Ivan Leth Medlem af kommunalbestyrelsen

**Ad 1. Godkendelse af referat**

Referatet godkendt

**Ad 2. Godkendelse af dagsorden**

Dagsorden godkendt.

**Ad 3. Meddelelser fra formand og næstformand**

På mødet i Landsbyforum blev bekendtgjort at eneste område der har søgt bredbåndspuljen er Kjul. 130 husstande ud af 180 bredbånd Nord og Energistyrelsen indsender oplysninger.

Hjørring kommune vil fordele optag på Ungdomsuddannelsen i en cirkel rundt om Hjørring, og ansøgere udenfor skal til nærmeste ungdomsuddannelses sted. Landsbyforum laver en skrivelse om det.

Strategi for udvikling af Landdistrikter skal revideres. Den findes på kommunens hjemmeside. Den skal med på Teknik og Miljøudvalgsmøde den 11/1 2017. Der er landdistriktsstormøde for godkendelse i okt. 2017

PowerPoint om bosætning og erhverv på LAG Nords hjemmeside. Der har været aftalt møder flere steder i kommunen.

Orientering for kommunens oliefyrsejere er planlagt som 2 orienteringsmøder i Mygdal den 7/12 og i Vrensted 8/12 begge dage kl. 19.00-21.00. Ønsket er at få dem til at gå over til varmepumper.

Vedligeholdelses puljen har bevilget Mosbjerg Borgerforening 12.500 kr. til genetablering af adgangsvej til Børnenes Jord. Puljen har et lille overskud, man håber at få lov at overføre til 2017.

Kommende møder i Landsbyforum er den27/2 2017 på rådhuset, 9/5 på Solhjem i Bjergby, 28/8 det grønne Hjørne i Horne og den 15/11på rådhuset. Ansøgningsfristen er ca. 14 dage før.

Så har der været en henvendelse fra Hugo, om at Thomas på Højen er blevet fyret. Det er der enighed om, at det kan de ikke, da der er nogen regler omkring det dyrehold, der er på husmandstedet. Der laves skrivelser fra Tolne Borgerforening, Mosbjerg Borgerforening og Landsbyrådet. Sidste frist for klager er den 31/1 2017.

Bitten nævner at der snart skal findes musik til Ældretræffet.

**Ad 4. Sager til orientering.**

* **Vendsyssel friskole/Børnehus**

Mødet 3/11 med Børnehuset gav en masse gode input. Klippedag med god opbakning. Børnehuset har 39 børn, 28 børnehavebørn og 11 vuggestuebørn og der arbejdes med udvidelse, så områdets behov kan dækkes.

* **Opgaver til Landsbypedellen**

Jan holder øje med at der er lys i kæderne på træerne i Mosbjerg.

Revyen har haft møde med Asbjørn, da der ønske om at lave scenen om. Der skal være møde med pavillonens bestyrelse.

* **Et Aktivt nærområde**

Vi blev nr. 3 i konkurrencen. Vestkystklinten vandt og fik præmien på 5.000 kr.

Vi kan lave spots om de erhvervsdrivende, og andre vi har i området (midter siden i velkomstfolderen).

Hjemmesiden får link til erhverv, overnatning og Bodega i Tolne. Opfordring til at give Knud besked, hvis der mangler noget.

Nyt Tv op i Brugsen, det hænger ved kassen i butikken, mange positive kommentarer.

* **Julefest 3/12 2016**

Program delt ud. Der er styr på det.

Alle hjælper med oprydning.

* **Kommuneplanen**

George gennemgår planen for Naturområdet ved Slotved skov. Konceptet er udarbejdet af Skov og Naturstyrelsen i samarbejde med Jakob Koefod. Der er møde i Jægerforbundet den 5/12.

**Ad 5. Meddelelser ved udvalg og rådsmedlemmer**

**Allan** Juleafslutning for spejder her fredag til lørdag.

**Henrik** Takker for gave til fødselsdag.

**Ulla** Ideer til Legepladsen fra Britta. Se legepladsen ved Tversted søerne.

**Kurt** Lokalarkivet er blevet bedt om ideer til stier til Naturpark Tolne historie om hvordan Mosbjerg og Tolne er opstået. Materialet til Jacob Koefod.

SUC (Sindal Udviklingscenter) - Møde her i formiddag, der skal flagstænger op ud af Sindal mod syd. Besøg af turistudviklingschef Anne Osterhof der orienterede om mulighed for at trække turisterne ind i landet.

**Egon** Jeg har lovet at sørge for bus til friskolen. Bussen overgår til Hirtshals. Hjørring turistfart var for dyr. Mon det får betydning for Mosbjerg, at skolen i Jerup er solgt og der er planer om friskole der?

Opfordring til at søge ENV fonden, der er 15mill. Til uddeling om året

**Karen M.** Måske ringridning til foråret.

**Søren** Der står en genforeningsten i Tolne, kan den flyttes frem i lyset.

**Knud** Kulturarvsstyrelsen sidder på den, og på grund af indsigelse måtte den ikke flyttes. Borgerforeningen ser på det igen.

**Jette** TMI har bankospil den 12.12. kl. 19.30

Der er juletræssalg i Tolne skov den 10.-10. og den 17.-18. dec.

Der er mange aktiviteter indendørs her i vintersæsonen for både små og store.

**Knud** Vi har lige haft bankospil på efterskolen, der var rigtig mange deltagere.

**Ulla Pia** Kaj er startet på projektet, vi har fået bevilget penge til. Kommunen skal søges om lov til at lægge rør i bækken, da den er kommunal. Der sættes flere juletræer op i år, de skal stå overfor hinanden.

**Karen** Børnehaven har pyntet juletræ i Brugsen. Fælles Nytårsknald ligesom sidste år. Der er nogen der skal have velkomstpakke.

**Ad 6. Regnskab**

Pr. 26/10 er der 51.300 kr.

**Ad 7. Mødekalender**

Næste møde den 24/1 2017 kl. 19

**Ad 8. Evt.**

Kirsten takker af for i år.

**Generalforsamlinger og andre arrangementer**

|  |  |  |  |
| --- | --- | --- | --- |
| **Dato** | **Begivenhed** | **Tid** | **Hvor** |
| 11/11 | Gløgg og smag på Brugsen | 16-18 | Dagli´ brugsen |
| 28/11 | Julebanko på Efterskolen | 18.00 | Tolne efterskole |
| 3/12 | Julefesten | 10 - 14 | Friskolen |
| ? | Banko | ? | TMI |
| 7/4 2017 | Revy |  | Pavillonen |
| 8/4 2017 | Revy |  | Pavillonen |
| 24/4 2017 | Generalforsamling Brugsen | ? | ? |